keiner
Material: papyrus
Place: Alexandria
Categories: Brief (geschäftlich)
Demetrios an Zenon
Seereise
Zoll
Δημήτριος Ζήνωνι χαίρειν. εὖ ἂν ἔχοι εἰ τῶι τε σώματι 
ὑγιαίνεις καὶ ἐν τοῖς ἄλλοις κατὰ λόγον ἀπαλλάσσεις. ὑγίαινον δὲ 
κἀγώ. γίνωσκε τὸν πατέρ[α τ]ε καὶ Ἀκρίσιον διασεσωιμένους εἰς οἶκον. 
παρόντες γάρ τινες ἐγ Ῥόδου ἀν[ή]γγελλον τὸ ποῖον ὅτι ἐν Ῥόδωι ἦν 
τὸ Τιμοκράτους ἤδη ἐκ Καύνου παραγεγενημένον. καὶ ἐκπλέον
τες δὲ κατέλιπον τύλας τε καὶ προσκεφάλαια δερμάτινα, ἃ συνέτα
ξαν ἀποστεῖλαι Κίμωνα εἰ Καῦνον. [τ]έως μὲν οὖν οὐκ ἐκπεποίηκεν 
αὐτῶι ἀπ[ο]στεῖλαι, ὡς ἂν δὲ τάχιστα, ἅμα τῆι ὡραίαι, εὐθέως ἀποστελεῖ. 
ἐγενήθη δὲ ταίτιον τὸ μὴ ἀναλαβεῖν τὸν ναύκληρον ταῦτα παρὰ τὸ 
μὴ δύνασθαι ἀποτελωνήσασθαι, ἀλλʼ ἡμέρας πλείους ἑλκῦσαι ἕως ὅτου 
καὶ τὸ πλοῖον μετέωρον ὥρμει. ἴσθι δὲ καὶ τὴν μνᾶν τοῦ ἀργυρίου ἣν συν
έστησας ἡμᾶς παρὰ Σωστράτου λαβεῖν οὐκ εἰληφότας . ἔδειξε δʼ ἡμῖν 
καὶ Δημήτριος τὸ ὑπόμνημα τὸ παρὰ σοῦ, ἐν ὧι γράφεις ἐκ τ[οῦ] μέλιτος 
δοῦ[ναι] ἡμῖν. τὸ δὲ μέλι πεπραμένον ἤδη ἦν ὑπὸ τῶν περὶ Ἰσοκράτην τὸν 
τραπεζίτην, καὶ οὐκ ἔφασαν ἐκποεῖν οὐδʼ αὑτοῖς τὰ̓ργύριον ἐβουκόλησεμ μὲν 
οὖν ἡμᾶς Σώστρατος· συσστήσας γὰρ ἡμῖν Προῖτον ἵνα δῶι ἐκ τοῦ μέλιτος, πάλιν 
ἀποσυνέταξεν ἀποτρέχων μηκ[έτ]ι [τὸ] μέλι Προίτωι προέσθαι. ἐβουλόμην
μὲν οὖν καὶ αὐτὸς ἀναπλεῦσαι πρός σε, ἀλλʼ οὐκ ἐκπεποίηκέ μοι. γράφει γὰρ Ἀντιλέων 
πρός σε ἐπιστολὴν ὑπὲρ μοῦ.   ἔρρωσο.
λγ, Ἁθὺρ ι. Δημήτριος   Ζήνωνι. 
περί τε τῆς μν τοῦ ἀρ 
ὅτι οὐκ εἴληφεν, καὶ περὶ 
τῶν τυλῶν, ὅτι ἀπολελειμμέναι [εἰσίν].